**ADATKEZELÉSI TÁJÉKOZTATÓ**

**szakdolgozathoz/portfólióhoz kapcsolódó adatkezeléshez – 18. életévét betöltött érintett részére**

az Európai Parlament és a Tanács (EU) 2016/679 rendelete (a továbbiakban GDPR) 12. cikk (1) bekezdése alapján

Az Eötvös Loránd Tudományegyetem (1053 Budapest, Egyetem tér 1-3.) szakdolgozatot író, a kérdőíven nevesített hallgatója (a továbbiakban **hallgató**), mint **adatkezelő, szakdolgozat/portfólió (a továbbiakban szakdolgozat) megírása céljából** **személyes adatokat/személyes és különleges személyes adatokat[[1]](#footnote-1) kezel.**

**Adatkezelő** továbbá **a szakdolgozat benyújtásától kezdődően a tanulmányi folyamatokban az ELTE illetékes Tanulmányi Hivatala** (kapcsolattartó:<https://www.elte.hu/tanulmanyi_hivatalok>), **a repozitóriumban** történő kezelés vonatkozásában az **ELTE Egyetemi Könyvtár és Levéltár** (kapcsolattartó: editadmin@lib.elte.hu).

Adatfeldolgozó[[2]](#footnote-2): MS Forms (online kérdőív) használata esetén a Microsoft, illetve az Egyetem elektronikus tanulmányi rendszerének (NEPTUN) üzemeltetője (SDA Informatika Zrt.).

Automatizált döntéshozatalra[[3]](#footnote-3) nem kerül sor.

Amennyiben az érintett a szakdolgozatban szereplő személyes adat nyilvánosságra hozatalához nem járult hozzá, a szakdolgozat titkosításra kerül. Az érintett által a szakdolgozat megírásához (pl. kérdőíven, hangfelvételen) megadott és a titkosított szakdolgozatban szereplő személyes adatait – a különleges személyes adatokat is beleértve – az adott kar Tanulmányi Hivatalának munkatársai, a témavezető(k)/szakmódszertani oktató, a bírálók, és a záróvizsgabizottsági tagok, az indokolt számban kijelölt könyvtári adminisztrátorok és a titkosítás felülvizsgálatára a dékán által kijelölt személy megismerheti.

Az érintett hozzájárulásával nyilvános szakdolgozat védése nyilvános és az online nyilvános felületen hozzáférhető[[4]](#footnote-4).

Amennyiben az érintett személyes adata a szakdolgozatban megjelenik, a szakdolgozat alapjául szolgáló, hozzájárulást tartalmazó kérdőívek a titkos kezelés szabályai szerint kerülnek megőrzésre. Minden más esetben a szakdolgozat alapjául szolgáló hangfelvételek, kérdőívek a szakdolgozat sikeres védését vagy a védésre rendelkezésre álló időtartam eredménytelen lejártát követően megsemmisítésre kerülnek.

**Az adatkezelés jogalapja** a GDPR 6. cikk (1) bekezdés a) pontja szerinti, **a kérdőíven az érintett által megjelölt tartalmú hozzájárulás**; emellett különleges adatok esetében a GDPR 9. cikk (2) a) pontja szerinti kifejezett hozzájárulás*.* Az érintett a hozzájárulását bármikor visszavonhatja, különösen a kapcsolattartó részére küldött e-mailben. A hozzájárulás visszavonása nem érinti a visszavonás előtt a hozzájárulás alapján végrehajtott adatkezelés jogszerűségét.

A szakdolgozat benyújtását követően az adatkezelés a **GDPR 6. cikk (1) bekezdés e) pontja alapján közérdekű feladat végrehajtása** érdekében szükséges, a nemzeti felsőoktatásról szóló 2011. évi CCIV. törvény (Nftv.) szabályai szerint. Ön, mint érintett, jogosult arra, hogy a saját helyzetével kapcsolatos okokból **bármikor tiltakozzon** személyes adatainak a fenti kezelése ellen. Tiltakozása esetén az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak (továbbiakban: tiltakozási jog).

A hozzájáruló nyilatkozatok őrzésének jogalapja a GDPR 6. cikk (1) e) pontja, hogy az Egyetem igazolni tudja közérdekű feladatellátásának jogszabályi megfelelőségét, az adatkezelés jogszerűségét a GDPR 5. cikk (2) bekezdésében foglaltak szerint. Ön, mint érintett, tiltakozási jogával élhet (lásd fentebb).

**Az adatkezelés időtartama**: a hallgatói jogviszony megszűnésére vonatkozó bejelentéstől számított nyolcvan év (ld. Nftv. 3. sz. melléklete I/B. 3. pontja).

**Az érintettet megillető jogosultságok** (részletesen: <https://adatvedelem.elte.hu/erintettjogai>**) az alábbiak:**

1. **az átlátható tájékoztatáshoz való jog** – jelen tájékoztatóval az adatkezelő információt nyújt az adatkezelés körülményeiről, vagyis többek közt arról, hogy az érintett személyes adatait ki, milyen célból, milyen alapon és meddig kezeli, valamint, hogy az érintettet az adatkezeléssel összefüggésben milyen jogok illetik meg, és az adatkezelésre vonatkozó kérdéseivel, panaszával kihez fordulhat;
2. **a személyes adataihoz való hozzáférés joga** – az érintett bármikor megkérdezheti az adatkezelőtől, hogy személyes adatainak kezelése folyamatban van-e, az adatkezelésről teljes körű tájékoztatást kérhet, továbbá kérheti, hogy személyes adatairól másolatot kapjon;
3. **személyes adatai helyesbítéséhez való jog** – az érintett kérheti, hogy az adatkezelő a pontatlan személyes adatokat javítsa ki, vagy ha hiányosak, azokat egészítse ki;
4. **személyes adatainak törléséhez való jog** – az érintett kérheti, hogy személyes adatait az adatkezelő törölje;
5. **az adatkezelés korlátozásához való jog** – az érintett (pl. jogi igények előterjesztése, érvényesítése vagy védelme érdekében) kérheti, hogy személyes adatait az adatkezelő csak tárolja, és más módon ne kezelje;
6. **a helyesbítésről, törlésről vagy adatkezelés-korlátozásról tájékoztatott címzettek személyére vonatkozó tájékoztatás** **–** az érintettet kérésére az adatkezelő tájékoztatja a hivatkozott címzettekről;
7. **adathordozhatósághoz való jog** **–** az érintettkérheti, hogy az általa az adatkezelő rendelkezésére bocsátott személyes adatait tagolt, széles körben használt, géppel olvasható formátumban megkapja az adatkezelőtől, vagy – ha ez technikailag megvalósítható – az adatkezelő azokat egy másik adatkezelőnek továbbítsa. Ez a jog az érintettet csak a hozzájárulás vagy szerződés alapján kezelt adatok vonatkozásában illeti meg, feltéve, hogy az adatkezelés automatizált eszközökkel történik;
8. **tiltakozáshoz való jog** **–** haaz adatkezelés jogalapja jogos érdek vagy az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, az érintett bármikor tiltakozhat személyes adatai kezelése ellen;
9. **automatizált döntéshozatal elleni fellépéshez való jog** **–** az érintettkérheti, hogy ne terjedjen ki rá a döntés hatálya. Kérjük, jelezze, ha ilyet észlel! Ha a jelen tájékoztató nem tartalmaz információkat az automatizált döntéshozatalról, akkor az ez elleni fellépéshez való jog értelemszerűen nem releváns.
10. **jogorvoslathoz való jog** **–** jogainak megsértése esetén az érintett az ELTE adatvédelmi tisztviselőjéhez vagy a Nemzeti Adatvédelmi és Információszabadság Hatósághoz vagy bírósághoz fordulhat.

**Hová fordulhat, ha jogorvoslattal szeretne élni, vagy ha kérdése van?**

Az Egyetem adatvédelmi tisztviselőjéhez

Adatvédelmi Iroda

1053 Budapest, Ferenciek tere 6. III. emelet

Tel.: +36-1-411-6500 / 2855

Email: [adatvedelem@elte.hu](mailto:adatvedelem@elte.hu)

További jogorvoslati lehetőségek:

A Nemzeti Adatvédelmi és Információszabadság Hatóság (NAIH)

1363 Budapest, Pf. 9.

Honlap: [www.naih.hu](http://www.naih.hu)

Tel.: +36-1-391-1400

Bíróság

Magyarországon a pert - az érintett választása szerint - az érintett lakóhelye vagy tartózkodási helye szerinti törvényszék előtt is megindíthatja.

1. Különleges személyes adatok: GDPR 9. cikk (1): A faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok; [↑](#footnote-ref-1)
2. adatfeldolgozó: az a természetes személy (ember) vagy jogi személy, közhatalmi szerv, ügynökség vagy bármely egyéb szerv, aki/amely az adatkezelő nevében személyes adatokat kezel; [↑](#footnote-ref-2)
3. automatizált döntéshozatal: olyan, automatizált adatkezelésen alapuló döntés, amely az érintettre vonatkozó egyes személyes jellemzők kiértékelésén alapul, és amely rá nézve joghatással jár vagy őt hasonlóan jelentős mértékben érinti, mint például egy online hitelkérelem automatikus elutasítása vagy emberi beavatkozás nélkül folytatott online munkaerő-toborzás; [↑](#footnote-ref-3)
4. Nemzeti felsőoktatásról szóló 2011. évi CCIV. törvény (Nftv.) 50. § (6) bek. [↑](#footnote-ref-4)